KYK: Talle frons oor vlagfiasko by Eurovision | Netwerk24
Duncan Laurence, wenner van die sangkompetisie Eurovision. Foto: Reuters
Dít weens Palestynse en Israeli-vlae wat in die spankompetisie vertoon is wat vanjaar in Tel Aviv, Israel, aangebied is.
In die vertoning van die Amerikaanse sangeres Madonna het twee van haar dansers elk ’n vlag gewys – dié van Israel en dié van Palestina, berig die BBC.
Later die aand het die Yslandse rockgroep Hatari met die bekendmaking van die uitslae serpe vertoon waarop die Palestynse vlag sigbaar is.
Verhoudinge tussen Israel en Palestina is stram vandat Israel in 1967 die Palestynse Wesoewer beset het.
The Guardian berig die organiseerders van Eurovision, wat politiek in die sangkompetisie probeer vermy, het die gebruik van die vlae veroordeel. Hulle het ontken dat hulle vooraf geweet het dat die vlae vertoon sou word.
Madonna Saterdagaand tydens die finale van die sangkompetisie Eurovision. Foto: Reuters
Eurovision is ná die Tweede Wêreldoorlog begin om die stram politieke verhoudinge tussen Europese lande te verbeter. Elke deelnemende land, waarvan die meeste Europese lande is, kry elke jaar die geleentheid om ’n vertoning aan te bied, waarna ’n wenner aangewys word.
Omdat Nederland met Laurence se liedjie, Arcade, vanjaar se kompetisie gewen het, sal die volgende Eurovision-kompetisie in 2020 in Nederland aangebied word.
KYK: Wulpse Madonna vryerig met 25-jarige in nuwe video